మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
GST: జీఎస్టీ పరిధిలోకి గ్యాస్..?
సహజవాయువును జీఎస్టీ పరిధిలోకి తెచ్చేందుకు కేంద్రం తీవ్ర కసరత్తు చేస్తోంది. ప్రజల నుంచి పెద్ద ఎత్తున డిమాండ్లు రావటంతో ప్రభుత్వం ఈ నిర్ణయం తీసుకుంది. దీంతో ధరలు అదుపులో ఉంచవచ్చని పలువురు అభిప్రాయపడుతున్నారు.
Samayam Telugu | Updated:
Jun 8, 2018, 10:03PM IST
సహజవాయువును జీఎస్టీ పరిధిలోకి తెచ్చేందుకు కేంద్రం తీవ్ర కసరత్తు చేస్తోంది. ప్రజల నుంచి పెద్ద ఎత్తున డిమాండ్లు రావటంతో ప్రభుత్వం ఈ నిర్ణయం తీసుకుంది. దీంతో ధరలను అదుపులో ఉంచవచ్చని పలువురు అభిప్రాయపడుతున్నారు. ముడి చమురు, సహజ వాయువు, విమానయాన ఇంధనం, డీజిల్, పెట్రోల్‌ లాంటి ఐదు వస్తువులను జీఎస్టీ పరిధిలోకి తీసుకువచ్చే అవకాశం ఉంది. జీఎస్టీ జాయింట్ సెక్రటరీ ధీరజ్ రాస్తోగి ఈ విషయాన్ని ప్రకటించారు.
రాబోయే జీఎస్టీ కౌన్సిల్ మీటింగ్ నాటికి ఇందులో లాభనష్టాలను బేరీజు వేసుకుని కేంద్రం అధికారికంగా ప్రకటించే అవకాశం ఉంది. అయితే ఈ పక్రియ అమలుకు ఎలాంటి గడువును ఇంకా నిర్ణయించలేదని పేర్కొన్నారు. కేంద్ర రాష్ట్ర ప్రభుత్వాలకు పెట్రోల్ భారీ ఆదాయ వనరుగా ఉంది. ఇప్పుడు పెట్రోల్ ను జీఎస్టీ పరిధిలోకి తెస్తే ప్రభుత్వాల ఆదాయంలో కోత పడుతుంది. మరోవైపు.. జీఎస్టీ రేట్లను హేతుబద్ధీకరించే దిశగా జీఎస్టీ మండలి చర్యలు చేపట్టింది.